Drenova (jezero)

Jezero Drenova je jezero koje se nalazi u Opštini Prnjavor, Republika Srpska, BiH. Jezero je udaljeno 10 km od Prnjavora, i nalazi se u mjesnom području Drenove i Donjih Vijačana. Iz ovoga jezera se grad Prnjavor napaja vodom. Jezero je popularno među ribolovcima i redovno se poribljava. Ekosistem Jezero je stanište soma, šarana i različitih vrsta bijele ribe. Historija Ekološka katastrofa U prvoj polovini septemrba 1995. godine vojni NATO savez je bombardovao Republiku Srpsku. Tokom bombardovanja Republike Srpske, vojni NATO savez je koristio navođene rakete sa osiromašenim uranijumom. U neposrednoj blizini jezera Drenova je palo nekoliko projektila, a najmanje jedan je pogodio samo jezero. Jedan projektil je pao pored osnovne škole "Vuk Karadžić" u Donjim Vijačanima pored jezera, ali nije eksplodirao. Specijalni tim Vojske Republike Srpske je demontirao taj neeksplodirani projektil. Rakete su uništile bivši vojni objekat JNA koji se nalazio nekoliko stotina metara od samog jezera. Mještani koji su tada pecali ribu na jezeru, su sam čin bombardovanja jezera opisali na sljedeći način: Sa drugarima, Milom Savkovićem i Vladom Marinkovićem, bio sam te noći na obali jezera, gdje smo lovili ribu. U ranim jutarnjim časovima našu pažnju skrenuo je prodoran zvuk, koji je stigao iz pravca Ljubića. Samo koju sekundu kasnije odjeknula je strahovita detonacija uz jak bljesak na vodi. Bomba, koja je završila u vodi na nekih 700 metara od mjesta gdje smo se nalazili, je eksplodirala. Zbog sastava projektila koje je vojni NATO savez koristio prilikom bombardovanja Republike Srpske, odnosno zbog po ljudsko zdrvlje štetnog radioaktivnog osiromašenog uranijuma, te zbog činjenice da se iz jezera napaja čitav Prnjavor, postoji bojazan da je došlo do zagađenja jezera. Mještani i danas iskazuju sumnju da se poput neeksplodiranoj projektila koji je pao u blizini jezera, i danas u samom jezeru nalazi jedan neeksplodirani projektil sa osiromašenim uranijumom. Zbog opravdane sumnje, preduzeće "Vodovod" iz Prijedora je u nekoliko navrata slalo uzorke vode iz jezera u Institut za nuklearne nauke "Vinča". Stručnjaci iz Vinče su potvrdili da u uzorcima vode nema tragova zračenja, ali zaposleni u vodovodu ne mogu sa sigurnošću da potvrde da u jezeru nema neeksplodiranih projektila, zbog čega se uzorci i dalje redovno šalju na ispitivanje. Povezano Jezera u Republici Srpskoj NATO bombardovanje Republike Srpske Reference Izvori Agencija Republike Srpske za vode oblasnog riječnog sliva Save: Jezera u Republici Srpskoj (sh) Hidrometeorološki zavod Republike Srpske: Jezera u Republici Srpskoj Arhivirano 2011-08-17 na Wayback Machine-u (sh) Prnjavor: Da li se u jezeru Drenova krije bomba? 10.09.2005. (sh) S